title: عجم‌علی
text: عجم‌علی ویا علی تبریزلی (عثمانلیجا Acem Alisi ، ائله‌جه اسیر علی، عجم علی‌سی و علاالدین علی کیمی تانینیر،اؤ. 1538 و یا 1539)، ایران اصیللی عثمانلی معماری. او، ایستانبولون باش معمار روتبه‌لی ایلک معماری‌دیر و تخمیناً 20 ایل عثمانلی ایمپیراتورلوغوندا باش‌معمار وظیفه‌سینده چالیشمیشدیر.
  
  یاشاییشی 
    فرقلی سندلرده آتاسی‌نین آدی عبدالکریم، عبدالوهاب و عبدالله کیمی قئید اولونور. فاطمه بنت هلال ایله ائولی اولان عجم‌علی‌نین حسن چلبی و اؤزو کیمی معمار اولان حمزه آدلی ایکی اوغلو و ساغ ایکن اؤلن شمی، سیتّی و فاطما آدلی اوچ قیزی اولموشدور. چالدیران ساواشیندان سونرا تبریزه داخیل اولان سولطان سلیم طرفیندن 12 آوریل 1515-جی ایلده صفوی‌لر دؤولتیندن عثمانلی دؤولتینه گتیریلمیشدیر. 1519-جو ایلده اونا باش‌معمار وظیفه‌سی وئریلدی. 
  
    باشقا بیر قایناغا گؤره، 1503، 1504 و 1505-جی ایللرده بایزید مسجیدی‌نین تیکینتیسی زامانی معمار یعقوب شاه بن سلطان شاهین واریث کیمی گئییندیگی معلومات‌لارا اساسلاناراق، 16. عصرین اوّل‌لرینده 2. بایزیدین سولطانلیغی دؤورونده خاصّه معمارلار جمعیتینه رهبرلیک ائتدیگی بیلدیریلیر. ‌عجم‌علی سونرا؛ بورسا‌داکی پیرینج خانین تیکینتیسی ، آماسیادا 2. دیمِتوکادا بایزید مسجیدی‌نین و دیمتوکا سارایی‌نین تعمیری و ایستانبولدا روم‌ائلی قالاسیندا حامام تیکینتیسی کیمی ایشلرده چالیشمیشدیر. 1523-24-جو ایل سندلرینده قئید اولونان فاتح‌ده تیکدیردیگی معمار‌عجم مسجیدی ایله مکتب و 1537-جی ایل تاریخلی سندلرده آدی چکیلن مسجیده قارشی زاویه تیکدیره‌رک کیچیک بیر مجموعه یاراتدی.  صدرالعظم آیاس محمد پاشا ایله بیر مودّت اول وفات ائتدیگی بیلینن ‌عجم‌علی1538 و یا 1539-جو ایلده وفات ائدرکن، یئنی خاصّه باش‌معمار  معمار‌ سینان اولدو. عجم‌علی‌نین قبری اونون تیکدیردیگی مسجیدده یئرلشیر.
  
  اتک یازی‌لار 
  معمارلار
  معمارلیق